สวัสดีค่ะ คือหนูอยากทราบว่าตุ่มนี้มันอันตรายไหมคะ ก่อนจะเป็นตุ่มแสบๆร้อนๆแบบนี้ มันเริ่มจากอาการคันมากๆก่อนค่ะ แล้วก็เริ่มมีตุ่มใหญ่ขึ้นมา แต่ไม่มาก ออกเหลืองคล้ำๆคล้ายๆเป็นหนองค่ะ เกิดขึ้นบริเวณด้านบนใกล้กับขนแต่ติดกับอวัยวะเพศนะคะ ฝั่งบนด้านซ้ายของน้องสาวเราค่ะ เวลาโดนจะเจ็บและแสบมากเลยค่ะ ที่สำคัญไม่ได้มีเพศสัมพันธ์มาเกือบเดือนแล้วด้วยค่ะ อยากทราบว่าเกิดจากอะไร อันตรายไหมคะ
สวัสดีค่ะ ตุ่มแสบร้อนบริเวณอวัยวะเพศหญิง อาจเกิดจาก1.รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้2.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ3.ตุ่มแพ้จากการสัมผัส อาจจะคันด้วยได้4.หูดเช่นหูดหงอนไก่ หูดข้าวสุก5.มีการอุดตันของต่อมตรงบริเวณอวัยวะเพศ ชื่อต่อมบาร์โทลินการให้ได้การวินิจฉัยที่แน่นอนจำเป็นต้องเห็นรอยโรคจริง และตรวจร่างกายระบบอื่นๆที่เกี่ยวข้องเช่นต่อมน้ำเหลือง หรือตุ่มบริเวณอื่นๆของร่างกายร่วมด้วยการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดาที่ภายนอก งดการมีเพศสัมพันธ์ไปก่อน